જ્યારે કલામ સાહેબ ડૉ. વિક્રમ સારાભાઈ સાહેબની નિશ્રામાં વિજ્ઞાનનાં રહસ્યોને સમજી રહ્યા હતા ત્યારે પ્રમુખસ્વામી પણ યોગીજી મહારાજની છત્રછાયામાં વિચરણ કરી રહ્યા હતા. આ બંને આત્માનું મિલન ૩૦ જૂન, ૨૦૦૧ના રોજ પ્રથમ વખત થયું હતું. સ્વામી માટે કલામ અજાણ્યા હતા અને કલામ માટે સ્વામી. લગભગ કલાકથી પણ વધારે બંનેએ ગોષ્ઠિ કરી હતી. કલામ સાહેબ તેમના જીવનકવન સંસ્મરણોમાં લખે છે કે જીવનમાં ભાગ્યે જ હું પ્રથમ મુલાકાતે કોઈનાથી પ્રભાવિત થયો હોઈશ.